Brussels Hoofsjtaejelik Gewes

't Brussels Hoofsjtaejelik Gewes (Nederlands: Brussels Hoofdstedelijk Gewest, Frans: Région de Bruxelles-Capitale) ies ein van de drie geweste van Belsj. De ander twiè geweste zint Vlaandere en Wallonië, 't Gewes Brussel haet 'n oppervlakte van 162,42 km² en haw 1.255.795 inweunersj in 2025 ('n flinke greui vergeleke mèt 2000, wie ze 959.318 inweunersj haw). De hoofsjtad ies de gemeinte Brussel. 't Gewes ies opgedeild in 19 gemeintes. 

't Brussels Hoofsjtaejelik Gewes haet 'n parlement en 'n regionaal regering. De zoagenaamde communautair aangelegehede wie cultuur, ónderwies, taal en gezóndheidszörg valle ónder de bevoogheid van de Vlaamse en de Franse Gemeinsjap. In 't gewes haet 'n mièrderheid van de bevolking 't Frans es ièrsjte taal, meh d'r wone ouch Vlaminge (Nederlandstalige). Allebei dees tale zint officieel in 't gewes en bienao alle officieel en semi-officieel insjtèllinge zint twiètalig. In e deil van de gemeintes in 't gewes zint Franstalige 'n groate mièrderheid, wiel dees gemeintes officieel Nederlandstalig zint. Zès van de twelf randgemeintes zint faciliteitegemeintes. Af en toe zint d'r incidente mèt betrèkking tot taalproblematiek. 't Gewes vèlt ónder de keeskrink Brussel-Halle-Vilvoorde, dat ziech oetsjtrek euver twiètalig (Frans-Nederlands) en eintalig (Nederlands) gebied en woavan de Vlaamse partieje verlange dat 'r gesjpliets weurt. De Franstalige wille dat de 6 randgemeintes mèt faciliteite opgenaome werre in 't twietalige Brussel.

 Bestuurleke indeiling (officiële name) 
't Brussels Hoofsjtaejelik Gewes haet ein arrondissement:
 Brussel-Hoofdstad/Bruxelles-Capitale (Brussel-Hoofsjtad)

't Gewes haet 19 gemeintes: 

500px Nr.  Nederlands  Frans 1  Anderlecht (Anderlech)  Anderlecht 2  Brussel (-Sjtad)  Bruxelles 3  Elsene  Ixelles 4  Etterbeek  Etterbeek 5  Evere  Evere 6  Ganshoren  Ganshoren 7  Jette  Jette 8  Koekelberg  Koekelberg 9  Oudergem  Auderghem 10  Schaarbeek  Schaerbeek 11  Sint-Agatha-Berchem  Berchem-Sainte-Agathe 12  Sint-Gillis  Saint-Gilles 13  Sint-Jans-Molenbeek  Molenbeek-Saint-Jean 14  Sint-Joost-ten-Node  Saint-Josse-ten-Noode 15  Sint-Lambrechts-Woluwe  Woluwe-Saint-Lambert 16  Sint-Pieters-Woluwe  Woluwe-Saint-Pierre 17  Ukkel  Uccle 18  Vorst  Forest 19  Watermaal-Bosvoorde  Watermael-Boitsfort

Externe link
Officieel site van 't Brussels Hoofsjtaejelik Gewes



nn:Brussel#Region